ระเบียบเทศบาลนครนนทบุรีระเบียบเทศบาลนครนนทบุรีว่าด้วยการจัดตั้งชุมชนและการดำเนินงานของคณะกรรมการชุมชนในเขตเทศบาลนครนนทบุรีพ.ศ. ๒๕๕๖[๑] เพื่อให้ประชาชนในเขตเทศบาลนครนนทบุรีได้มีส่วนร่วมในการบริหารงานพัฒนาชุมชนของตนเองและมีบทบาทในการพัฒนาป้องกันแก้ไขปัญหาทางโครงสร้างพื้นฐานเศรษฐกิจสังคม และการจัดการทรัพยากรธรรมชาติและสิ่งแวดล้อมที่อยู่ในอำนาจหน้าที่ของเทศบาลนครนนทบุรีตลอดถึงสอดคล้องกับวิธีการบริหารกิจการบ้านเมืองที่ดีอันจะเป็นการส่งเสริมความร่วมมือของประชาชนกับเทศบาลนครนนทบุรีในการจัดบริการสาธารณะตามอำนาจหน้าที่และส่งเสริมความเข้มแข็งให้กับชุมชนโดยเป็นการสมควรในการปรับปรุงแก้ไขระเบียบเทศบาลนครนนทบุรี ว่าด้วยการดำเนินงานของชุมชนพ.ศ. ๒๕๔๘ ให้เหมาะสมกับสภาพการณ์ในปัจจุบันอาศัยอำนาจตามความในมาตรา ๔๘ เตรส แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติม โดยพระราชบัญญัติเทศบาล (ฉบับที่ ๑๑) มาตรา ๕๐ (๙) ประกอบมาตรา๕๓ (๑) มาตรา ๕๖ (๑) แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๐) ประกอบมาตรา ๑๖ (๑๖)แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ และหนังสือกระทรวงมหาดไทยที่ มท ๐๔๑๓/ว๙๔๒ ลงวันที่ ๗ กรกฎาคม ๒๕๓๑นายกเทศมนตรีนครนนทบุรี จึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบเทศบาลนครนนทบุรี ว่าด้วยการจัดตั้งชุมชนและการดำเนินงานของคณะกรรมการชุมชนในเขตเทศบาลนครนนทบุรีพ.ศ. ๒๕๕๖ข้อ ๒ ให้ใช้ระเบียบนี้ตั้งแต่วันถัดจากวันประกาศเป็นต้นไปข้อ ๓ ให้ยกเลิกระเบียบเทศบาลนครนนทบุรีว่าด้วยการดำเนินงานของชุมชน พ.ศ. ๒๕๔๘ และให้ใช้ระเบียบนี้แทนข้อ ๔ ในระเบียบนี้เทศบาล หมายความว่าเทศบาลนครนนทบุรีผู้บริหารเทศบาล หมายความว่านายกเทศมนตรีนครนนทบุรีชุมชน หมายความว่าชุมชนที่เทศบาลจัดตั้งขึ้น หรือประชาชนร้องขอให้มีการจัดตั้งขึ้นโดยนายกเทศมนตรีนครนนทบุรีเป็นผู้ประกาศให้จัดตั้งชุมชนประชากร หมายความว่าบุคคลผู้ที่มีชื่ออยู่ในทะเบียนบ้านในชุมชนนั้นคณะกรรมการชุมชน หมายความว่าคณะบุคคลที่ได้รับการเลือกตั้งจากประชากรผู้มีสิทธิเลือกตั้งหรือคณะบุคคลที่ได้รับการแต่งตั้งให้ดำรงตำแหน่งโดยนายกเทศมนตรีอนุกรรมการชุมชน หมายความว่าคณะบุคคลที่ได้รับการคัดเลือกจากคณะกรรมการชุมชนฝ่ายต่าง ๆให้มีหน้าที่เป็นผู้ช่วยคณะกรรมการชุมชนประจำฝ่ายคณะทำงาน หมายความว่าคณะกรรมการชุมชน อนุกรรมการชุมชนที่ปฏิบัติงาน ในหน้าที่ประจำฝ่ายต่าง ๆเจ้าหน้าที่ หมายความว่าปลัดเทศบาล รองปลัดเทศบาล ผู้อำนวยการกองสวัสดิการสังคมหรือพนักงานเทศบาลผู้ซึ่งได้รับการแต่งตั้งจากนายกเทศมนตรี ให้ปฏิบัติตามระเบียบนี้ผู้มีสิทธิเลือกตั้ง หมายความว่าประชากรผู้มีสิทธิเลือกตั้งประธานชุมชน คณะกรรมการชุมชนตามบัญชีรายชื่อผู้มีสิทธิเลือกตั้งที่เทศบาลนครนนทบุรีประกาศการเลือกตั้ง หมายความว่าการเลือกตั้งประธานชุมชน คณะกรรมการชุมชนวันลงคะแนน หมายความว่า วันที่กำหนดให้ผู้มีสิทธิเลือกตั้งใช้สิทธิเลือกตั้งด้วยการลงคะแนน เลือกผู้สมัครประธานชุมชน คณะกรรมการชุมชนผู้อำนวยการเลือกตั้ง หมายความว่าเจ้าหน้าที่ผู้ซึ่งได้รับการแต่งตั้งจากนายกเทศมนตรีให้เป็นผู้อำนวยการเลือกตั้งประธานชุมชนคณะกรรมการชุมชนที่ปรึกษาคณะกรรมการชุมชน หมายความว่าพนักงานเทศบาลที่ผู้บริหารเทศบาลมีคำสั่งแต่งตั้ง เพื่อทำหน้าที่ให้คำปรึกษาข้อแนะนำการดำเนินงานของคณะกรรมการชุมชนที่ปรึกษาผู้ทรงคุณวุฒิ หมายความว่าผู้ที่ประธานกรรมการชุมชนประกาศแต่งตั้งเพื่อทำหน้าที่ให้คำปรึกษา ข้อแนะนำการดำเนินงานของคณะกรรมการชุมชนทรัพย์สินชุมชน หมายความว่าวัสดุ ครุภัณฑ์ เอกสารหลักฐานต่าง ๆ ที่ชุมชนจัดหา จัดทำ จัดซื้อหรือมีผู้บริจาคให้กับชุมชน รวมถึงวัสดุ ครุภัณฑ์ต่าง ๆ ที่เทศบาลจัดหา จัดทำจัดซื้อให้ชุมชน และรวมถึงเงินและทรัพย์สินต่าง ๆ ที่ชุมชนได้มาหรือมีผู้บริจาคให้ชุมชนทุกกรณีผู้ออกบัตรประจำตัวคณะกรรมการชุมชน หมายถึง นายกเทศมนตรีนครนนทบุรี หรือผู้ที่นายกเทศมนตรีมอบหมายข้อ ๕ ให้นายกเทศมนตรีนครนนทบุรีรักษาการตามระเบียบและมีอำนาจตีความ วินิจฉัยปัญหา กำหนดหลักเกณฑ์ ข้อบังคับ ข้อกำหนดและวิธีปฏิบัติเพื่อดำเนินการให้เป็นไปตามระเบียบนี้คำวินิจฉัยของนายกเทศมนตรีนครนนทบุรีถือเป็นที่สุดนายกเทศมนตรีนครนนทบุรี อาจมอบอำนาจเรื่องหนึ่งเรื่องใดให้รองนายกเทศมนตรีปลัดเทศบาล หรือรองปลัดเทศบาล เป็นผู้ปฏิบัติราชการแทนได้หมวด ๑การจัดตั้งชุมชน ข้อ ๖ เทศบาลอาจพิจารณาดำเนินการจัดตั้งชุมชนตามความประสงค์ของประชาชนโดยให้ประชาชนผู้มีสิทธิเลือกตั้งยื่นคำร้องขอไม่น้อยกว่า ๒๐๐ คนข้อ ๗ จำนวนชุมชนในเขตเทศบาลที่พึงจะมีให้พิจารณาตามข้อเท็จจริงของสภาพพื้นที่ภูมิประเทศ ภูมิสังคม จำนวนประชากรและความเหมาะสม โดยเทศบาลจะกำหนดขอบเขต แนวถนน ตรอก ซอย แม่น้ำ คู คลองพื้นที่ของทางราชการ เป็นแนวเขต หรือมีลักษณะของพื้นที่บ้านจัดสรร หรือพื้นที่ ๆประชาชนมีการดำเนินกิจกรรมร่วมกันข้อ ๘ การจัดตั้งขยายเขต แบ่งเขต เปลี่ยนแปลงแนวเขต หรือการยุบชุมชนให้ดำเนินการโดยประกาศของเทศบาลตามที่เทศบาลกำหนดหมวด ๒การบริหารชุมชน ข้อ ๙ ในชุมชนหนึ่งให้มีคณะกรรมการชุมชนคณะหนึ่งจำนวนห้าถึงเก้าคนคณะกรรมการชุมชนหนึ่งคน อาจทำหน้าที่หลายฝ่ายได้ตามความเหมาะสมตามสภาพพื้นที่หรือวิถีชีวิตชุมชนให้มีวาระในการดำรงตำแหน่งคราวละสี่ปี นับตั้งแต่วันที่เทศบาลประกาศผลการรับเลือกตั้งและให้คณะกรรมการชุมชนพ้นจากตำแหน่งตามข้อ๑๕ข้อ ๑๐ คณะกรรมการชุมชนประกอบด้วยตำแหน่ง ฝ่าย ต่าง ๆ ดังนี้(๑) ประธานชุมชน(๒) รองประธานชุมชน(๓) กรรมการฝ่ายเลขานุการ(๔) กรรมการฝ่ายปกครอง(๕) กรรมการฝ่ายป้องกันและรักษาความสงบเรียบร้อย(๖) กรรมการฝ่ายแผนพัฒนา(๗) กรรมการฝ่ายสังคมสิ่งแวดล้อมและสาธารณสุข(๘) กรรมการฝ่ายการศึกษาศาสนาและวัฒนธรรม(๙) กรรมการฝ่ายประชาสัมพันธ์ข้อ ๑๑ ให้คณะกรรมการชุมชนมีที่ปรึกษาคณะกรรมการชุมชนที่ปรึกษาผู้ทรงคุณวุฒิ และอนุกรรมการชุมชนได้ดังนี้(๑) มีที่ปรึกษาคณะกรรมการชุมชนเพื่อทำหน้าที่ให้คำปรึกษาข้อแนะนำเกี่ยวกับการดำเนินงานของคณะกรรมการชุมชนได้ตามความเหมาะสมให้เป็นอำนาจของผู้บริหารเทศบาลนครนนทบุรีแต่งตั้ง(๒) มีที่ปรึกษาผู้ทรงคุณวุฒิ เพื่อทำหน้าที่ให้คำปรึกษาข้อแนะนำเกี่ยวกับการดำเนินงานของคณะกรรมการชุมชนและให้เป็นอำนาจของประธานคณะกรรมการชุมชนประกาศแต่งตั้ง(๓) มีอนุกรรมการชุมชนเพื่อช่วยเหลือคณะกรรมการชุมชนตาม ข้อ (๓) (๔)(๕) (๖) (๗) (๘) (๙) ปฏิบัติงานประจำฝ่ายจำนวนตามความเหมาะสม โดยให้กรรมการชุมชนผู้เป็นหัวหน้าคณะทำงานในฝ่ายฯ เป็นผู้คัดเลือก และให้เป็นอำนาจของประธานคณะกรรมการชุมชนประกาศแต่งตั้งข้อ ๑๒ ให้คณะกรรมการชุมชนมาจากการเลือกตั้งของประชากรผู้มีสิทธิเลือกตั้งคณะกรรมการชุมชนตามบัญชีรายชื่อผู้มีสิทธิเลือกตั้งข้อ ๑๓ คุณสมบัติคณะกรรมการชุมชน มีดังนี้(๑) มีสัญชาติไทย(๒) เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นพระประมุขตามรัฐธรรมนูญแห่งราชอาณาจักรไทยด้วยบริสุทธิ์ใจ(๓) มีอายุไม่ต่ำกว่า ๒๕ ปีบริบูรณ์ ในวันเลือกตั้ง(๔) มีภูมิลำเนา และมีชื่ออยู่ในทะเบียนบ้านในเขตชุมชนนั้นเป็นเวลาติดต่อกันไม่น้อยกว่า ๑ ปี นับถึงวันเลือกตั้ง(๕) เป็นบุคคลที่ประกอบอาชีพสุจริต ไม่ประพฤติตนเป็นภัยต่อสังคม(๖) ไม่เป็นผู้มีพฤติกรรมในทางทุจริตหรือพ้นจากตำแหน่งสมาชิกสภาท้องถิ่นหรือผู้บริหารท้องถิ่นเพราะเหตุมีส่วนได้เสียในสัญญาไม่ว่าทางตรงหรือทางอ้อมกับเทศบาล ยังไม่ถึง ๕ ปีนับถึงวันเลือกตั้ง(๗) ไม่เป็นข้าราชการหรือเจ้าหน้าที่ของรัฐ ซึ่งพ้นจากตำแหน่งเพราะเหตุทุจริตต่อตำแหน่งหน้าที่ยังไม่ถึง๕ ปี นับถึงวันเลือกตั้ง(๘) ไม่เป็นผู้มีพฤติกรรมหรือประวัติเกี่ยวข้องกับยาเสพติดข้อ ๑๔ บุคคลผู้มีลักษณะต้องห้ามมิให้เป็นคณะกรรมการชุมชน(๑) ติดยาเสพติดให้โทษ โรคพิษสุราเรื้อรัง วัณโรคในระยะอันตราย(๒) วิกลจริตหรือจิตฟั่นเฟือนไม่สมประกอบ(๓) หูหนวกและเป็นใบ้ซึ่งไม่สามารถอ่านและเขียนหนังสือได้(๔) ภิกษุ สามเณร นักพรต หรือนักบวช(๕) ต้องคำพิพากษา หรือคำสั่งที่ชอบด้วยกฎหมายให้จำคุกและถูกคุมขังอยู่โดยหมายศาลหรือคำสั่งที่ชอบด้วยกฎหมายข้อ ๑๕ คณะกรรมการชุมชนพ้นจากตำแหน่งเมื่อ(๑) ถึงคราวออกตามวาระ(๒) ตาย(๓) ลาออกโดยยื่นหนังสือลาออกต่อนายกเทศมนตรีนครนนทบุรี(๔) ขาดคุณสมบัติตามข้อ ๑๓ หรือมีลักษณะต้องห้ามตามข้อ ๑๔(๕) ต้องโทษจำคุกฐานกระทำความผิดอาญา ยกเว้นการกระทำความผิดลหุโทษหรือการกระทำความผิดโดยประมาทข้อ ๑๖ เมื่อคณะกรรมการชุมชนพ้นจากตำแหน่งตามข้อ๑๕ (๑) (๒) (๓) (๔) (๕) เทศบาลจะประกาศให้มีการเลือกตั้งคณะกรรมการชุมชนขึ้นใหม่ข้อ ๑๗ เมื่อคณะกรรมการชุมชนที่พ้นจากตำแหน่งตามข้อ๑๕ (๑) ให้คณะกรรมการชุมชนปฏิบัติหน้าที่ต่อไปจนกว่าเทศบาลจะประกาศแต่งตั้งคณะกรรมการชุมชนใหม่เรียบร้อยแล้วข้อ ๑๘ ให้คณะกรรมการชุมชนที่พ้นจากตำแหน่งส่งมอบงานและทรัพย์สินที่อยู่ภายใต้การดูแลให้คณะกรรมการชุมชนใหม่ภายใน ๓๐ วัน นับตั้งแต่วันที่เทศบาลประกาศแต่งตั้งข้อ ๑๙ คณะกรรมการชุมชนที่ครบวาระอาจได้รับเลือกตั้งเป็นคณะกรรมการชุมชนใหม่ได้เว้นแต่ที่พ้นจากตำแหน่งตามข้อ ๑๕ (๓) ยังไม่ถึง ๑ ปี นับจากวันที่พ้นจากตำแหน่งหมวด ๓การเลือกตั้งคณะกรรมการชุมชน ข้อ ๒๐ ให้เทศบาลประกาศกำหนดวันเลือกคณะกรรมการชุมชนเพื่อให้ประชากรในชุมชนทราบล่วงหน้าก่อนวันเลือกตั้งไม่น้อยกว่า ๗ วันการประกาศกำหนดวันเลือกตั้งคณะกรรมการชุมชนตามวรรคแรก เทศบาลจะประกาศกำหนดวันเวลา สถานที่ คุณสมบัติผู้มีสิทธิได้รับเลือกตั้งเป็นคณะกรรมการชุมชนและวิธีการเลือกตั้ง ตามระเบียบนี้ให้ประชาชนทราบข้อ ๒๑ วิธีการเลือกตั้งคณะกรรมการชุมชนในวันเลือกตั้งให้เปิดการลงคะแนนตั้งแต่เวลา ๐๘.๐๐ น. และปิดการลงคะแนนเวลา ๑๕.๐๐ น. ของวันเดียวกัน หลังจากนั้นให้ดำเนินการนับคะแนนโดยไม่ชักช้าหลังจากการนับคะแนนสิ้นสุดลงกลุ่มที่ได้คะแนนสูงสุดในครั้งนั้นถือว่ากลุ่มนั้นได้รับเลือกตั้งให้เป็นคณะกรรมการชุมชนนับแต่วันที่เทศบาลประกาศผลรับรองการเลือกตั้งในกรณีที่ได้คะแนนสูงสุดเท่ากันให้กลุ่มที่ได้รับคะแนนเท่ากันให้ใช้วิธีจับสลากข้อ ๒๒ ก่อนถึงวันเลือกตั้งคณะกรรมการชุมชนเทศบาลจะดำเนินการดังนี้(๑) ประชาสัมพันธ์ชี้แจงวิธีการเลือกตั้งเพื่อแจ้งวัตถุประสงค์ของการเลือกตั้งคุณสมบัติผู้มีสิทธิเลือกตั้งให้ประชาชนผู้ที่มีสิทธิเลือกตั้งทราบก่อนวันเลือกตั้งคณะกรรมการชุมชน(๒) ประกาศกำหนดวัน เวลาและสถานที่เลือกตั้งและวิธีการเลือกตั้งให้ประชาชนผู้ที่มีสิทธิตั้งเลือกทราบก่อนวันเลือกตั้งไม่น้อยกว่า ๕ วัน(๓) ประกาศกำหนดวัน เวลา และสถานที่รับสมัครเลือกตั้งคณะกรรมการชุมชน(๔) การประกาศรายชื่อผู้มีสิทธิเลือกตั้งคณะกรรมการชุมชนให้ทำเป็นบัญชีรายชื่อจำนวนสามชุดชุดที่หนึ่งปิดประกาศไว้ที่เทศบาล ชุดที่สองปิดไว้ที่สถานที่เลือกตั้งและชุดที่สามเก็บไว้ที่เจ้าหน้าที่ผู้รับผิดชอบการเลือกตั้ง เพื่อนำไปใช้ในวันเลือกตั้งการปิดประกาศดังกล่าวให้ปิดก่อนวันเลือกตั้งไม่น้อยกว่าสามวันข้อ ๒๓ ผู้มีสิทธิเลือกตั้งเป็นคณะกรรมการชุมชนได้แก่(๑) มีสัญชาติไทย(๒) มีอายุไม่ต่ำกว่า ๑๘ ปีบริบูรณ์ในวันที่ ๑ มกราคมของปีที่มีการเลือกตั้ง(๓)เป็นประชากรที่มีชื่ออยู่ในทะเบียนบ้านในชุมชนติดต่อกันไม่น้อยกว่า ๑ ปีนับถึงวันเลือกตั้งข้อ ๒๔ การเพิ่มชื่อผู้มีสิทธิเลือกตั้งในบัญชีรายชื่อผู้มีสิทธิเลือกตั้งและการถอนชื่อผู้ไม่มีสิทธิเลือกตั้งออกจากบัญชีรายชื่อผู้มีสิทธิเลือกตั้ง(๑) กรณีที่มีการประกาศให้มีการเลือกตั้งคณะกรรมการชุมชน และผู้อำนวยการเลือกตั้งพบว่าการประกาศบัญชีรายชื่อผู้มีสิทธิเลือกตั้งมีความผิดพลาดไม่ว่าจะพบเหตุดังกล่าวก่อนหรือหลังการประกาศบัญชีรายชื่อผู้มีสิทธิเลือกตั้งให้ตรวจสอบข้อเท็จจริงหากเห็นว่าบัญชีรายชื่อผู้มีสิทธิเลือกตั้งของหน่วยใดมีความผิดพลาดหรือมีชื่อตกหล่นจริง ให้ดำเนินการแก้ไขหรือเพิ่มชื่อผู้มีสิทธิเลือกตั้งที่มีชื่อตกหล่นในบัญชีรายชื่อผู้มีสิทธิเลือกตั้งด้วยวิธีการพิมพ์ชื่อและรายการเพิ่มเติมต่อใบสุดท้ายของบัญชีรายชื่อผู้มีสิทธิเลือกตั้งของหน่วยเลือกตั้งนั้นพร้อมบันทึกสาเหตุของการเพิ่มชื่อไว้ในช่องหมายเหตุ และลงลายมือชื่อ วัน เดือน ปีกำกับไว้และให้แจ้งรายชื่อผู้มีสิทธิเลือกตั้งนั้นไปยังเจ้าบ้านหรือผู้มีสิทธิเลือกตั้งได้รับทราบ(๒) กรณีผู้มีสิทธิเลือกตั้งหรือเจ้าบ้านผู้ใดเห็นว่าตนหรือผู้มีรายชื่ออยู่ในทะเบียนบ้านของตนไม่มีชื่ออยู่ในบัญชีรายชื่อผู้มีสิทธิเลือกตั้งของหน่วยเลือกตั้งที่ตนหรือผู้นั้นสมควรมีชื่อเป็นผู้มีสิทธิเลือกตั้งในหน่วยเลือกตั้งนั้นให้นำสำเนาทะเบียนบ้านและบัตรประจาตัวประชาชน หรือบัตรประจำตัวอื่นใดที่ทางราชการออกให้มายื่นคำร้องขอเพิ่มชื่อต่อผู้อำนวยการเลือกตั้ง ณ ที่สำนักงานเทศบาลนครนนทบุรีก่อนวันลงคะแนนเลือกตั้ง ๑ วัน ให้ประธานคณะกรรมการอำนวยการเลือกตั้งตรวจสอบหลักฐานและพิจารณาหากเห็นว่า ผู้ยื่นคำร้องหรือผู้มีรายชื่อในทะเบียนบ้านเป็นผู้มีสิทธิเลือกตั้งให้เพิ่มชื่อลงในบัญชีรายชื่อผู้มีสิทธิเลือกตั้ง ด้วยวิธีพิมพ์และรายการเพิ่มเติมต่อใบสุดท้ายของบัญชีรายชื่อผู้มีสิทธิเลือกตั้งของหน่วยเลือกตั้งนั้นพร้อมบันทึกสาเหตุของการเพิ่มชื่อไว้ในช่องหมายเหตุ และลงลายมือชื่อ วัน เดือน ปีกำกับไว้ในกรณีที่ได้ตรวจสอบเอกสารหลักฐานแล้ว เห็นว่าผู้ยื่นคำร้องหรือผู้มีรายชื่ออยู่ในทะเบียนบ้านที่ขอเพิ่มชื่อเป็นผู้ไม่มีสิทธิเลือกตั้งให้ยกคำร้อง(๓) กรณีผู้อำนวยการเลือกตั้งพบว่า การจัดทำบัญชีรายชื่อผู้มีสิทธิเลือกตั้งมีความผิดพลาดหรือปรากฏชื่อบุคคลไม่มีสิทธิเลือกตั้งในบัญชีรายชื่อผู้มีสิทธิเลือกตั้งในหน่วยเลือกตั้งใดให้ดำเนินการแก้ไขหรือถอนชื่อผู้นั้นออกจากบัญชีรายชื่อผู้มีสิทธิเลือกตั้ง โดยดำเนินการขีดฆ่าชื่อออกพร้อมบันทึกสาเหตุของการถอนชื่อให้เจ้าบ้านได้รับทราบ(๔) กรณีเจ้าบ้านหรือผู้มีสิทธิเลือกตั้งเห็นว่าในบัญชีรายชื่อผู้มีสิทธิเลือกตั้งของหน่วยเลือกตั้งใดมีชื่อผู้ไม่มีสิทธิเลือกตั้งปรากฏอยู่ให้แจ้งเจ้าบ้านหรือผู้มีสิทธิเลือกตั้งยื่นคำร้องต่อผู้อำนวยการเลือกตั้งก่อนวันลงคะแนน๑ วัน เพื่อให้ถอนชื่อผู้ไม่มีสิทธิเลือกตั้งดังกล่าวออกจากบัญชีรายชื่อผู้มีสิทธิเลือกตั้ง เมื่อได้พิจารณาคำร้องแล้วว่ามีหลักฐานพอเชื่อได้ว่าผู้มีรายชื่ออยู่ในบัญชีรายชื่อผู้มีสิทธิเลือกตั้งดังกล่าวเป็นผู้ไม่มีสิทธิเลือกตั้งให้ถอนชื่อผู้นั้นออกจากบัญชีรายชื่อผู้มีสิทธิเลือกตั้งในหน่วยเลือกตั้งนั้นโดยให้ดำเนินการขีดฆ่าชื่อออกพร้อมบันทึกสาเหตุของการถอนชื่อไว้ในช่องหมายเหตุและลงลายมือชื่อ วัน เดือน ปี กำกับไว้ข้อ ๒๕ บุคคลต้องห้ามมิให้ใช้สิทธิเลือกตั้งคณะกรรมการชุมชนได้แก่(๑) บุคคลต้องห้ามตามข้อ ๑๔ (๑) (๒) (๓) และ (๔)(๒) ผู้ถูกคุมขังอยู่โดยหมายศาลหรือคำสั่งที่ชอบด้วยกฎหมายข้อ ๒๖ วิธีการเลือกตั้งคณะกรรมการชุมชนให้ทำเครื่องหมายกากบาท(x) ในบัตรตามที่เทศบาลกำหนด โดยให้ไปลงคะแนนในคูหา ที่กำหนดตามแนวทางที่เจ้าหน้าที่ได้ทำการชี้แจงหีบบัตรและคูหาให้ใช้เช่นเดียวกับการเลือกตั้งผู้บริหารท้องถิ่นในการลงคะแนนเลือกตั้งให้เป็นไปตามประกาศเทศบาลและผู้มีสิทธิเลือกตั้งคณะกรรมการชุมชนให้แสดงบัตรอย่างใดอย่างหนึ่งเพื่อใช้ประกอบการใช้สิทธิเลือกตั้งดังต่อไปนี้(๑) บัตรประจำตัวประชาชน(๒) บัตรประจำตัวราชการ พนักงานรัฐวิสาหกิจหรือบัตรอื่นใดที่มีเลขประจำตัวสิบสามหลักที่ราชการออกให้ข้อ ๒๗ การตรวจนับคะแนนให้เจ้าหน้าที่ขานคะแนนโดยการเปิดเผยหลังจากการสิ้นสุดการลงคะแนนที่หน่วยเลือกตั้งข้อ ๒๘ บัตรเลือกตั้งคณะกรรมการชุมชุนต่อไปนี้ถือว่าเป็นบัตรเสีย(๑) บัตรปลอม(๒) บัตรที่กาเครื่องหมายเกินกว่าที่กำหนด(๓) บัตรที่มิได้ทาเครื่องหมายหรือทำเครื่องหมายไม่เป็นไปตามข้อ ๒๖(๔) บัตรที่ไม่อาจทราบว่าลงคะแนนให้กับผู้ใด(๕) บัตรที่ทำเครื่องหมายนอกเขตที่กำหนดให้เจ้าหน้าที่ขานคะแนนว่าบัตรเสียและให้แยกเก็บไว้ต่างหากข้อ ๒๙ เมื่อการนับคะแนนสิ้นสุดลงให้เจ้าหน้าที่ผู้ดำเนินการเก็บบัตรนับคะแนนแล้วพร้อมด้วยการบันทึกการนับคะแนนตามแบบที่กำหนด บรรจุลงในซองเก็บแยกไว้ต่างหากส่วนบัตรเสียให้บรรจุลงในซองเก็บแยกไว้ต่างหากมิให้ปะปนกับบัตรอื่นให้เจ้าหน้าที่ผู้ควบคุมหน่วยการเลือกตั้งคณะกรรมการชุมชนไม่น้อยกว่าสามคนลงลายมือชื่อไว้เป็นหลักฐานที่หน้าซองบัตรที่นับแล้วพร้อมทั้งซองบัตรเสียในกรณีที่คะแนนกลุ่มผู้สมัครรับเลือกตั้งเท่ากันให้จับสลาก ก่อนจะให้จับสลากเจ้าหน้าที่ผู้ควบคุมการเลือกตั้งต้องจัดให้กลุ่มที่คะแนนเท่ากันตกลงกันก่อนว่ากลุ่มใดจะเป็นผู้จับสลากก่อนหรือหลัง แล้วให้จัดทำสลากขนาดเท่ากัน สีเดียวกันโดยเขียนข้อความว่า ได้รับเลือกตั้งเป็นคณะกรรมการชุมชน ซึ่งกลุ่มใดจับสลากได้บัตรดังกล่าวถือว่าได้รับเลือกตั้งเป็นคณะกรรมการชุมชนข้อ ๓๐ เมื่อการเลือกตั้งคณะกรรมการชุมชนเสร็จสิ้นแล้วและปรากฏว่ากลุ่มใดได้รับเลือกตั้งเป็นคณะกรรมการชุมชนเทศบาลจะประกาศผลการเลือกตั้งตามแบบที่กำหนด และนำไป ปิดประกาศไว้ ณสถานที่ที่เลือกตั้งประกาศ ให้ทราบโดยทั่วกันข้อ ๓๑ เมื่อประกาศผลการเลือกตั้งคณะกรรมการชุมชนเรียบร้อยแล้วให้เทศบาลดำเนินการดังนี้(๑)แจ้งให้กลุ่มได้รับเลือกตั้งรายงานตัวพร้อมด้วยเอกสารที่เกี่ยวข้อง(๒) ประชุมชี้แจงบทบาทหน้าที่ให้คณะกรรมการชุมชนทราบ(๓) ออกใบสำคัญแสดงถึงตำแหน่งในกรณีที่มีการร้องคัดค้านการเลือกตั้งคณะกรรมการชุมชน ให้ดำเนินการร้องคัดค้านเป็นลายลักษณ์อักษรต่อนายกเทศมนตรีได้ภายใน ๕ วันนับแต่วันที่ลงคะแนนเลือกตั้ง เพื่อให้มีการเลือกตั้งใหม่คาวินิจฉัยของนายกเทศมนตรีให้ถือเป็นที่สุดหมวด ๔หน้าที่ของคณะกรรมการชุมชนและหน้าที่ประจำฝ่าย ข้อ ๓๒ ให้คณะกรรมการชุมชนมีหน้าที่รวมทั้งการช่วยเหลือเทศบาลนครนนทบุรีและหน่วยงานราชการเกี่ยวกับการดำเนินงานในการจัดการบริการสาธารณะในเขตชุมชน ดังนี้(๑) ส่งเสริมการมีส่วนร่วมของประชาชนในชุมชน ร่วมกันแก้ไขปัญหาและพัฒนาชุมชนให้มีความเจริญก้าวหน้า(๒) สนับสนุนให้ประชาชนในชุมชนเข้ามามีส่วนร่วมในการจัดการทำแผนชุมชนและการวางแผนพัฒนาท้องถิ่นแบบมีส่วนร่วมโดยการจัดทำฐานข้อมูลชุมชน กำหนดแนวทาง และกิจกรรมพัฒนาชุมชน ที่ยึดหลักการพึ่งพาตนเองด้วยการคำนึงถึงศักยภาพทรัพยากร ภูมิปัญญา วิถีชีวิต วัฒนธรรมและสิ่งแวดล้อมในท้องถิ่นเพื่อเชื่อมโยงกับแผนพัฒนาท้องถิ่น(๓) ส่งเสริม สนับสนุนให้สมาชิกในชุมชนให้มีความสำนึกและดูแลรักษาทรัพยากรธรรมชาติและสิ่งแวดล้อมในชุมชนรวมทั้งการอนุรักษ์ฟื้นฟู และการใช้ประโยชน์จากทรัพยากรธรรมชาติและสิ่งแวดล้อมได้อย่างยั่งยืน(๔) ส่งเสริมการปกครองระบอบประชาธิปไตย อันมีพระมหากษัตริย์ทรงเป็นพระประมุขสิทธิ เสรีภาพ และความเสมอภาคของประชาชนในชุมชน(๕) ส่งเสริม พัฒนาบูรณะรักษาศิลปะ จารีต ขนบธรรมเนียมประเพณีภูมิปัญญาท้องถิ่นและวัฒนธรรมอันดีงามของชุมชนท้องถิ่นโดยเชื่อมโยงกับสถาบันทางศาสนา และสถาบันศึกษา เพื่อสืบสาน อนุรักษ์หรือฟื้นฟู(๖) ส่งเสริมการประกอบอาชีพของสมาชิกในชุมชนด้วยการบูรณาการ กระบวนการผลิตบนฐานศักยภาพและความเข้มแข็งของชุมชนอย่างสมดุลและยั่งยืนเสริมสร้างความร่วมมือกับภาคเอกชนในการลงทุนสร้างอาชีพและรายได้ที่มีการจัดสรรประโยชน์อย่างเป็นธรรมการขับเคลื่อนเศรษฐกิจชุมชนเพื่อนำไปสู่การแก้ไขปัญหาความยากจน(๗) ส่งเสริมการจัดตั้งกลุ่มออมทรัพย์ และกองทุนสาหรับการพัฒนาชุมชนรวมทั้งการส่งเสริมกลุ่มที่มีการรวมตัวกันอยู่แล้วให้เข้มแข็งเน้นศักยภาพความพร้อมในการทำมาหาเลี้ยงชีพตั้งแต่ระดับบุคคล ระดับครอบครัวถึงระดับชุมชนบนพื้นฐานเศรษฐกิจพอเพียง(๘) ส่งเสริมการพัฒนาชุมชนให้มีศักยภาพทางการท่องเที่ยว(๙) สนับสนุนให้ประชาชนมีส่วนร่วมในการป้องกันแก้ไขปัญหาอาชญากรรมยาเสพติด และสาธารณภัยของชุมชนท้องถิ่น โดยจัดให้มีมาตรการทางสังคมในชุมชนเพื่อตรวจสอบสร้างธรรมาภิบาลในชุมชน และมีมาตรการส่งเสริมสนับสนุน และคุ้มครองผู้ที่ทำประโยชน์เพื่อสังคม(๑๐) ส่งเสริมการจัดสวัสดิการทางสังคมแก่ประชาชนในชุมชน โดยให้ความสำคัญแก่เด็กคนชรา ผู้ยากไร้ ผู้ด้อยโอกาส ผู้พิการ หรือทุพลภาพให้มีคุณภาพชีวิตที่ดีสามารถพึ่งตนเองได้(๑๑) ส่งเสริมให้ประชาชนมีความรู้ด้านสาธารณสุข(๑๒) เสริมสร้างโอกาสและสภาพแวดล้อมในชุมชนให้เอื้อต่อการศึกษาและการเรียนรู้ตลอดชีวิต ทั้งในระบบและนอกระบบอย่างต่อเนื่องโดยเชื่อมโยงแหล่งการเรียนรู้ในชุมชน ปราชญ์ชุมชน และภูมิปัญญาท้องถิ่น(๑๓) หน้าที่อื่น ๆ ตามที่เทศบาลกำหนดข้อ ๓๓ ประธานชุมชน มีอำนาจหน้าที่ดังต่อไปนี้(๑) เรียกประชุมคณะกรรมการชุมชน หรือองค์กรชุมชนและประชาชนในชุมชน(๒) เป็นประธานในที่ประชุมคณะกรรมการชุมชนและที่ประชุมสมาชิกชุมชน(๓) ประสานงาน การดำเนินงานของชุมชน ร่วมกับ เทศบาล หน่วยงานราชการองค์กรภาคประชาชน ภาคพัฒนาเอกชน และสมาชิกชุมชน(๔) ควบคุม ดูแล ติดตามผลการดำเนินงานประสานและมอบหมายการปฏิบัติงานให้แก่กรรมการชุมชนฝ่ายต่างๆ(๕) เป็นผู้ออกเสียงลงคะแนนชี้ขาดกรณีการลงมติในการประชุมตาม (๒)มีคะแนนเสียงเท่ากัน(๖) เป็นหัวหน้าคณะทำงานฝ่ายเลขานุการ(๗) หน้าที่อื่น ๆ ตามที่เทศบาลกำหนดข้อ ๓๔ รองประธานชุมชนมีหน้าที่รับผิดชอบกำหนดดังนี้(๑) ทำหน้าที่แทนประธานชุมชนในกรณีที่ประธานไม่อยู่หรือไม่สามารถปฏิบัติหน้าที่ได้(๒) ช่วยเหลือประธานชุมชนดำเนินงานในกิจการทั่วไปตามที่ประธานมอบหมาย(๓) เป็นคณะทำงานฝ่ายอำนวยการ (รับมอบหมายหน้าที่ตามมติของคณะทำงานในฝ่าย)(๔) หน้าที่อื่น ๆ ตามที่ประธานชุมชนหรือเทศบาลมอบหมายข้อ ๓๕ กรรมการฝ่ายเลขานุการ มีหน้าที่รับผิดชอบกำหนดดังนี้(๑) เป็นเหรัญญิกของชุมชนการเก็บรักษาเงินและสมุดบัญชีธนาคารของชุมชน จัดทำบัญชีรายรับ บัญชีรายจ่าย เงินหรือทรัพย์สินของชุมชน รายงานฐานะการเงินต่อที่ประชุม จัดเก็บเอกสารหลักฐานใบเสร็จ ใบสำคัญ และเอกสารด้านการเงิน(๒)เสนอแผนงานโครงการที่เกี่ยวข้องในหน้าที่ความรับผิดชอบให้คณะกรรมการชุมชนพิจารณา(๓) รับมอบหน้าที่ตามมติของคณะทำงานในฝ่ายเลขานุการ(๔) หน้าที่อื่น ๆ ตามที่ประธานชุมชนหรือเทศบาลมอบหมายในฝ่ายเลขานุการ ให้มีคณะทำงานร่วมปฏิบัติงาน ประกอบด้วย ประธานชุมชนรองประธานชุมชน กรรมการชุมชนฝ่ายเลขานุการ และอาจมอบหน้าที่ให้กรรมการชุมชนตามข้อ๑๐ (๔) (๕) (๖) (๗) (๘) (๙) เป็นคณะทำงานเพิ่มได้ ๑ คนมีหน้าที่ความรับผิดชอบตามมติของคณะทำงานแบ่งเป็น งานธุรการ งานเลขานุการ งานปฏิคมรายละเอียดดังนี้(๑) การจัดการประชุมคณะกรรมการ และประชุมประชาคมสมาชิกชุมชน(๒) เสนอแผนงานโครงการที่เกี่ยวข้องในหน้าที่ความรับผิดชอบให้คณะกรรมการชุมชนพิจารณา(๓) จัดทำระเบียบการประชุม และจดบันทึกรายงานการประชุม(๔) จัดทำระเบียบข้อบังคับของชุมชนเข้าที่ประชุมประชาคมพิจารณา(๕) งานจัดทำเอกสารรายงานผลการดำเนินงานหนังสือติดต่อกับหน่วยงานราชการ องค์กรภาคประชาชน ภาคธุรกิจเอกชน สมาคมชุมชน(๖) ส่งเสริมการจัดตั้งกลุ่มออมทรัพย์ หรือกองทุนพัฒนาชุมชน(๗) อำนวยความสะดวกในด้านอื่น ๆ ที่เกี่ยวข้องให้แก่คณะกรรมการชุมชนข้อ ๓๖ กรรมการฝ่ายปกครองมีหน้าที่ความรับผิดชอบ ดังต่อไปนี้(๑) เป็นหัวหน้าคณะทำงาน ควบคุม ดูแล มอบหน้าที่ให้อนุกรรมการประจำฝ่าย(๒) เสนอแผนงานโครงการที่เกี่ยวข้องในหน้าที่ความรับผิดชอบให้คณะกรรมการชุมชนพิจารณา(๓) บำบัดทุกข์ บำรุงสุข สมาชิกในชุมชน(๔) ดูแลชุมชนให้เป็นไปตามกฎหมาย ขนบธรรมเนียมประเพณีและนโยบายส่วนรวมของชาติ(๕)ส่งเสริมให้สมาชิกในชุมชนสนใจในการปกครองตามระบอบประชาธิปไตยอันมีพระมหากษัตริย์ทรงเป็นประมุข(๖)ส่งเสริมให้สมาชิกในชุมชนมีความสนใจมีส่วนร่วมในการปกครองส่วนท้องถิ่น(๗) ส่งเสริมความสามัคคีของสมาชิกในชุมชน ขจัดความขัดแย้งสร้างความสมานฉันท์ในชุมชน ประนีประนอมข้อพิพาท(๘) ตรวจตราดูแลและรักษาสาธารณสมบัติของชุมชนที่สมาชิกในชุมชนใช้ประโยชน์ร่วมกัน เช่นไฟฟ้าสาธารณะ ทรัพย์สินของชุมชน(๙) หน้าที่อื่น ๆ ตามที่ประธานชุมชนหรือเทศบาลมอบหมายข้อ ๓๗ กรรมการฝ่ายป้องกันและรักษาความสงบเรียบร้อยมีหน้าที่ความรับผิดชอบ ดังต่อไปนี้(๑) เป็นหัวหน้าคณะทำงาน ควบคุม ดูแล มอบหน้าที่ให้อนุกรรมการประจำฝ่าย(๒) เสนอแผนงานโครงการที่เกี่ยวข้องในหน้าที่ความรับผิดชอบให้คณะกรรมการชุมชนพิจารณา(๓) ดูแลรักษาความสงบเรียบร้อยในชุมชน(๔)ดูแลช่วยเหลือและระมัดระวังในการป้องกันและบรรเทาสาธารณภัยในชุมชน(๕) ส่งเสริม ความมั่นคงปลอดภัยในชีวิตและทรัพย์สินของสมาชิกในชุมชน(๖) รณรงค์ลดอบายมุข อาชญากรรม ต่อต้านการเล่นการพนันทุกประเภท(๗) รณรงค์ป้องกัน แก้ไขปัญหายาเสพติดในชุมชน(๘) หน้าที่อื่น ๆ ตามที่ประธานชุมชนหรือเทศบาลมอบหมายข้อ ๓๘ กรรมการฝ่ายแผนพัฒนามีหน้าที่ความรับผิดชอบ ดังต่อไปนี้(๑) เป็นหัวหน้าคณะทำงาน ควบคุม ดูแล มอบหน้าที่ให้อนุกรรมการประจำฝ่าย(๒)เสนอแผนงานโครงการที่เกี่ยวข้องในหน้าที่ความรับผิดชอบให้คณะกรรมการชุมชนพิจารณา(๓) จัดทำแผนพัฒนาชุมชนประสานงานเกี่ยวกับการพัฒนาชุมชนกับหน่วยงานที่เกี่ยวข้อง(๔) ประสานการจัดทำโครงการเกี่ยวกับการพัฒนาชุมชนกับคณะกรรมการฝ่ายต่างๆ เพื่อดำเนินการหรือเสนองบประมาณจากภายนอก(๕) การรวบรวมข้อมูลและจัดทำข้อมูลของชุมชนติดตามผลงานตามแผนพัฒนาชุมชน(๖) ส่งเสริมการดำเนินงานตามแนวปรัชญาเศรษฐกิจพอเพียงการพัฒนาและส่งเสริมการประกอบอาชีพเสริมรายได้ให้แก่สมาชิกชุมชนประสานงานกับกลุ่มอาชีพในชุมชนเพื่อพัฒนากลุ่มอาชีพ(๗) หน้าที่อื่น ๆ ตามที่ประธานชุมชนหรือเทศบาลมอบหมายข้อ ๓๙ กรรมการฝ่ายสังคม สิ่งแวดล้อม และสาธารณสุขมีหน้าที่ความรับผิดชอบ ดังต่อไปนี้(๑) เป็นหัวหน้าคณะทำงาน ควบคุม ดูแล มอบหน้าที่ให้อนุกรรมการประจำฝ่าย(๒) เสนอแผนงานโครงการที่เกี่ยวข้องในหน้าที่ความรับผิดชอบให้คณะกรรมการชุมชนพิจารณา(๓) การพัฒนาสตรี เด็ก เยาวชน ผู้สูงอายุ และผู้พิการ(๔) การส่งเสริมการจัดสวัสดิการในชุมชน และการสงเคราะห์ผู้ยากจนผู้ด้อยโอกาส ที่ไม่สามารถช่วยตนเองได้ สำรวจให้การสงเคราะห์ผู้ประสบภัยธรรมชาติตามความจำเป็น(๕) ประสานงานกับประธานอาสาสมัครสาธารณสุขชุมชน เพื่อป้องกันโรคการส่งเสริมสุขภาพอนามัย การวางแผนครอบครัว การสุขาภิบาลภายในครัวเรือนและสาธารณะ(๖) ดูแลสวัสดิการของสมาชิกในชุมชน(๗) การสุขาภิบาลในครัวเรือนและสาธารณะ(๘) การส่งเสริมการอนุรักษ์ทรัพยากรธรรมชาติและสิ่งแวดล้อมของชุมชนและการป้องกันอันตรายอันเกิดจากสภาวะแวดล้อมในชุมชน(๙) หน้าที่อื่น ๆ ตามที่ประธานชุมชนหรือเทศบาลมอบหมายข้อ ๔๐ กรรมการฝ่ายการศึกษา ศาสนาและศิลปวัฒนธรรมมีหน้าที่ความรับผิดชอบ ดังต่อไปนี้(๑) เป็นหัวหน้าคณะทำงาน ควบคุม ดูแล มอบหน้าที่ให้อนุกรรมการประจำฝ่าย(๒)เสนอแผนงานโครงการที่เกี่ยวข้องในหน้าที่ความรับผิดชอบให้คณะกรรมการชุมชนพิจารณา(๓) ส่งเสริมการศึกษา ศาสนา การบำรุงรักษาศิลปะ จารีตประเพณีภูมิปัญญาท้องถิ่น และวัฒนธรรมชุมชน(๔) ประสานงานกิจกรรมที่เกี่ยวข้องกับเด็ก เยาวชน การลูกเสือ(๕) การกีฬา การพักผ่อนหย่อนใจ(๖) หน้าที่อื่น ๆ ตามที่ประธานชุมชนหรือเทศบาลมอบหมายข้อ ๔๑ กรรมการฝ่ายประชาสัมพันธ์มีหน้าที่ความรับผิดชอบ ดังต่อไปนี้(๑) เป็นหัวหน้าคณะทำงาน ควบคุม ดูแล มอบหน้าที่ให้อนุกรรมการประจำฝ่าย(๒) เสนอแผนงานโครงการที่เกี่ยวข้องในหน้าที่ความรับผิดชอบให้คณะกรรมการชุมชนพิจารณา(๓) การหาข้อมูล การรวบรวม ข้อมูลการจัดพิมพ์เอกสาร การเผยแพร่และให้บริการข้อมูลข่าวสารอันเป็นประโยชน์แก่ชุมชนและประชาชนในชุมชน(๔) ประสานงานที่มีความเกี่ยวข้องกับภาพพจน์ผลงานของชุมชนและหน่วยงานราชการให้แก่ประชาชน เพื่อการเผยแพร่ข่าว อาทิ เอกสารแผ่นพับจดหมายข่าว(๕) การสร้างความประทับใจน่าเชื่อถือศรัทธาให้เกิดกับประชาชนในชุมชนและประชาชนทั่วไป ซึ่งจะนำไปสู่ภาพพจน์ที่ดีของชุมชนและเทศบาล(๖) หน้าที่อื่น ๆ ตามที่ประธานชุมชนหรือเทศบาลมอบหมายหมวด ๕การประชุมของคณะกรรมการชุมชน ข้อ ๔๒ คณะกรรมการชุมชนจัดให้มีการประชุมตามแนวทางที่เทศบาลกำหนดและเปิดโอกาสให้สมาชิกชุมชนเข้าร่วมฟังการประชุมด้วยข้อ ๔๓ ให้มีการประชุมคณะกรรมการชุมชนได้ตามความเหมาะสมหรือจำเป็นทั้งนี้ ให้จัดประชุมอย่างน้อยเดือนละหนึ่งครั้งกรณีที่กรรมการชุมชนไม่น้อยกว่ากึ่งหนึ่งของคณะกรรมการชุมชนหรือนายกเทศมนตรีเสนอต่อประธานคณะกรรมการชุมชนขอให้เปิดประชุมเป็นกรณีพิเศษก็ให้เปิดประชุมได้ข้อ ๔๔ การประชุมของฝ่ายต่างๆ ขึ้นอยู่กับความเหมาะสมและกิจกรรมที่ดำเนินการโดยให้แต่ละฝ่ายเป็นผู้พิจารณาเห็นสมควร หรือในกรณีที่กรรมการฝ่ายหรือเจ้าหน้าที่ของหน่วยงานที่เกี่ยวข้องขอให้ประชุมเป็นกรณีพิเศษก็ให้เปิดประชุมได้ข้อ ๔๕ การนัดประชุมต้องแจ้งให้คณะกรรมการทราบล่วงหน้าไม่น้อยกว่าสามวันพร้อมทั้งเอกสารประกอบการประชุม เว้นแต่เมื่อได้นัดที่ประชุมแล้วให้ทำหนังสือแจ้งเฉพาะกรรมการที่ไม่ได้มาประชุมหากกรณีมีเหตุฉุกเฉินจำเป็นเร่งด่วน ประธานชุมชนอาจเรียกประชุมได้ทันทีข้อ ๔๖ การจัดระเบียบวาระการประชุมควรจัดระเบียบดังนี้(๑) เรื่องที่ประธานจะแจ้งต่อที่ประชุม(๒) เรื่องรับรองรายงานการประชุม(๓) เรื่องสืบเนื่องจากการประชุมครั้งที่แล้ว(๔) เรื่องที่เสนอใหม่(๕) เรื่องอื่น ๆ (ถ้ามี)กรณีที่ประธานฯ เห็นว่าเรื่องใดเป็นเรื่องด่วน จะจัดไว้ลำดับใดของระเบียบวาระการประชุมก็ได้ข้อ ๔๗ การประชุมคณะกรรมการชุมชนหรือการประชุมของแต่ละฝ่ายต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงครบองค์ประชุมข้อ ๔๘ เมื่อพ้นกำหนดเวลาการประชุมไปแล้วไม่น้อยกว่าครึ่งชั่วโมงกรรมการยังมาไม่ครบองค์ประชุมให้ประธานมีอำนาจขยายเวลาต่อไป หรือจะเลื่อนการประชุมหรือจะประชุมปรึกษาหารือกันโดยไม่มีการลงมติก็ได้ในกรณีที่ไม่ครบองค์ประชุมให้เรียกประชุมครั้งใหม่ในเจ็ดวันข้อ ๔๙ ในการประชุมให้ที่ประชุมพิจารณาเฉพาะเรื่องที่อยู่ในระเบียบวาระการประชุมและต้องดำเนินการพิจารณาตามระเบียบวาระการประชุมที่จัดไว้เว้นแต่ที่ประชุมได้ลงมติเป็นอย่างอื่นข้อ ๕๐ ผู้ใดจะกล่าวถ้อยคำต่อที่ประชุมก็ให้ยกมือขึ้นเมื่อประธานอนุญาตจึงกล่าวได้ และในการกล่าวถ้อยคำนั้น ต้องกล่าวในประเด็นที่กำลังพิจารณาต้องไม่แสดงกิริยาหรือคำพูดที่ไม่สุภาพต่อผู้อื่นทั้งต้องปฏิบัติตามคำสั่งของประธานที่ประชุมโดยเคร่งครัดข้อ ๕๑ เมื่อประธานเห็นว่าผู้ใดพูดมาพอสมควรแล้วหรือพูดนอกประเด็นหรือแสดงกิริยาไม่สุภาพ อาจจะขอให้ระงับการพูดได้ข้อ ๕๒ มติที่ประชุมให้ถือคะแนนเสียงข้างมากหากคะแนนเสียงเท่ากันให้ประธานเป็นผู้ชี้ขาด และการออกเสียงชี้ขาดนั้นประธานให้เหตุผลหรือไม่ก็ได้ และถือมตินั้นเป็นสิ้นสุดข้อ ๕๓ ที่ปรึกษาหรือผู้ร่วมงานฝ่ายต่างๆ มีสิทธิเข้าร่วมประชุม และมีสิทธิพูดอภิปรายแสดงข้อคิดเห็นใด ๆ ก็ได้แต่ไม่มีสิทธิออกเสียงลงมติข้อ ๕๔ กรรมการชุมชนที่ไม่สามารถเข้าประชุมได้แต่ส่งตัวแทนเข้าประชุมไม่ถือว่ากรรมการชุมชนผู้นั้นขาดประชุมแต่ผู้แทนดังกล่าวไม่มีสิทธิออกเสียงลงมติข้อ ๕๕ ผลการประชุมแต่ละครั้งให้รายงานเทศบาลทราบหมวด ๖การมีบัตรประจำตัวของคณะกรรมการชุมชน ข้อ ๕๖ ให้คณะกรรมการชุมชนมีบัตรประจำตัวคณะกรรมการชุมชนตามระเบียบนี้ข้อ ๕๗ บัตรประจำตัวคณะกรรมการชุมชนให้ใช้ได้ตั้งแต่วันออกบัตรถึงวันหมดอายุนับความตามหมวดที่๒ คณะกรรมการชุมชน ข้อ ๑๕ข้อ ๕๘ การขอมีบัตรขอบัตรครั้งแรก การขอมีบัตรใหม่ ขอเปลี่ยนบัตร ให้อยู่ในอำนาจของผู้บริหารเทศบาลตามข้อ ๔ เป็นผู้ใช้ดุลยพินิจข้อ ๕๙ ให้กรรมการชุมชนส่งมอบบัตรคืนให้แก่เทศบาลนครนนทบุรีภายในสิบห้าวันหลังพ้นจากตำแหน่งตามข้อ๑๕ข้อ ๖๐ ผู้ใดใช้ แสดงหรือปลอมแปลงบัตรประจำตัวคณะกรรมการชุมชนตามประกาศนี้ ซึ่งไม่มีสิทธิที่จะใช้หรือใช้ไปในทางทุจริตตามระเบียบนี้ ซึ่งก่อให้เกิดความเสียหายต่อทางราชการจะต้องรับโทษตามกฎหมายข้อ ๖๑ บัตรประจำตัวคณะกรรมการชุมชนให้เป็นไปตามรูปแบบนี้ใช้กระดาษพื้นสีขาว ตัวอักษรและตัวเลขสีดำ ขนาดความกว้าง ๘.๕เซนติเมตร ยาว ๕.๕ เซนติเมตร มีสองด้าน ด้านหน้าแสดงตราเทศบาลนครนนทบุรีเลขที่บัตร วันออกบัตร วันบัตรหมดอายุ ด้านหลังแสดงเลขประจำตัวประชาชนของผู้ถือบัตรแสดงชื่อ รูปถ่าย ตำแหน่ง ชุมชน ลายมือชื่อผู้ออกบัตร หมู่โลหิตและลายมือชื่อผู้ถือบัตรบนรูปถ่ายประทับตราเทศบาลนครนนทบุรีข้อ ๖๒ หลักฐานที่ใช้ประกอบการขอมีบัตรประจำตัวคณะกรรมการชุมชนยื่นต่อนายกเทศมนตรีนครนนทบุรี(๑) รูปถ่าย (ถ่ายไม่เกิน ๖ เดือน) ขนาด๑ นิ้ว จำนวน๓ ใบ(๒) สำเนาบัตรประจำตัวประชาชน จำนวน๑ ฉบับ(๓) สำเนาทะเบียนบ้าน จำนวน๑ ฉบับ(๔) หลักฐานอื่น ๆ (ถ้ามีที่เกี่ยวข้อง) ระบุ....หมวด ๗คณะกรรมการอำนวยการส่งเสริมองค์กรในการพัฒนาชุมชน ข้อ ๖๓ ให้มีคณะกรรมการอำนวยการส่งเสริมการพัฒนาชุมชนของเทศบาลนครนนทบุรีแต่งตั้งโดยนายกเทศมนตรีนครนนทบุรี ประกอบด้วย(๑) นายกเทศมนตรีนครนนทบุรี ประธาน(๒) รองนายกเทศมนตรี(ผู้รับผิดชอบกองสวัสดิการสังคม) รองประธาน(๓) ปลัดเทศบาล กรรมการ(๔) รองปลัดเทศบาล(ผู้รับผิดชอบกองสวัสดิการสังคม) กรรมการ(๕)ผู้แทนภาคประชาชนหรือผู้ทรงคุณวุฒิที่เห็นสมควร กรรมการ(๖) หัวหน้าส่วนราชการเทศบาลนครนนทบุรี กรรมการ(๗) หัวหน้าฝ่ายนิติการ กรรมการ(๘) ผู้อำนวยการกองสวัสดิการสังคม กรรมการ/เลขานุการ(๙) หัวหน้าฝ่ายและหัวหน้างานในสังกัดกองสวัสดิการสังคม กรรมการ/ผู้ช่วยเลขานุการข้อ ๖๔ ให้คณะกรรมการส่งเสริมการพัฒนาชุมชน มีอำนาจหน้าที่ดังต่อไปนี้(๑) กำหนดแนวทางและหลักเกณฑ์การส่งเสริมสนับสนุนการดำเนินงานของคณะกรรมการชุมชน(๒) ให้คำแนะนำ ปรึกษา และแก้ไขปัญหาอุปสรรคให้แก่คณะกรรมการชุมชนในการปฏิบัติหน้าที่(๓)กลั่นกรองข้อเสนอแนะของคณะกรรมการชุมชนในการแก้ไขปัญหาของชุมชนและท้องถิ่นเพื่อเสนอต่อผู้บริหารเทศบาล หรือสภาเทศบาลแล้วแต่กรณี(๔) นำข้อคิดเห็นเสนอผู้บริหารเทศบาลเพื่อพิจารณาถอดถอนประธานชุมชนออกจากตำแหน่งเมื่อเห็นว่ามีความประพฤติในทางที่จะนำมาซึ่งความเสื่อมเสียชุมชนและทางราชการ(๕) หน้าที่อื่น ๆ ตามที่ผู้บริหารเทศบาลมอบหมายบทเฉพาะกาล ข้อ ๖๕ คณะกรรมการชุมชนที่ได้มีการแต่งตั้งและปฏิบัติหน้าที่อยู่ก่อนระเบียบนี้ใช้บังคับให้ปฏิบัติหน้าที่อยู่ต่อไปจนกว่าจะสิ้นสุดวาระการดำรงตำแหน่งหรือจนกว่าเทศบาลจะได้มีการสรรหาคณะกรรมการตามระเบียบนี้ประกาศณ วันที่ ๑๙ มิถุนายน พ.ศ. ๒๕๕๖สมนึก ธนเดชากุลนายกเทศมนตรีนครนนทบุรีปริยานุช/ผู้จัดทำ๑๐ กันยายน๒๕๕๗จุฑามาศ/ผู้ตรวจ๑๕ กันยายน๒๕๕๗[๑] ราชกิจจานุเบกษาเล่ม ๑๓๑/ตอนที่ ๘๓ ง/หน้า ๗/๑๔ สิงหาคม ๒๕๕๗